શ્રીમતી ડ્રેસનર ડેન્કા તરફ ફર્યા અને એને દિવાલની અંદર ચાલ્યા જવા માટે કહ્યું. ડેન્કા ભવિષ્યમાં પણ સમજી શકવાની ન હતી, કે એણે શા માટે માની એ વાત માની લીધી હતી! છુપાવા માટે એ અંદર ચાલી ગઈ. પેલી સ્ત્રી ડેન્કાને માળીયા સુધી લઈ ગઈ, નીચેથી એક ધાબળો લીધો, અને જમીન પરનું એક લાકડું ખેંચ્યું. ડેન્કા છુપાવાની જગ્યાએ ચાલી ગઈ. અંદર સાવ અંધારું ન હતું. પેલી સ્ત્રીનાં માતા-પિતાએ ત્યાં એક મીણબત્તી સળગાવી રાખી હતી. ડેન્કા એ સ્ત્રીની બાજુમાં જઈને ઊભી રહી ગઈ. એ સ્ત્રી ભલે ડેન્કાની માતા ન હતી, પરંતુ પરસેવા સિવાય પણ એ સ્ત્રીના શરીરમાંથી આવી રહેલી, એક માતાના શરીરની ઓથની સુગંધને ડેન્કા અનુભવી રહી. એ સ્ત્રી ઘડીભર ડેન્કા સામે હસી રહી. તેનો પતિ આંખ બંધ કરીને, બહારથી આવતા અવાજોને સાંભળવામાં ચૂક ન થઈ જાય એ રીતે સામેની બાજુએ ઊભો હતો.